***Kedves Diákok!***

***Az alábbi feladatokat azoknak a tanulóknak szántuk, akik még nem tanultak németül, de érdekli őket ez a nyelv, és részt szeretnének venni a levelezős versenyünkön. Az alábbiakban három feladatot találtok, válaszoljátok meg a kérdéseket, majd küldjétek vissza nekünk a megadott email-címre. Jó munkát kívánunk Nektek!***

**I. Kvíz a német nyelvű országokról**

**1. Hány lakosa van Németországnak, Ausztriának és Svájcnak együttvéve?**

A. kb. 88 millió

B. kb. 95 millió

C. kb. 102 millió

D. kb. 112 millió

**2. Milyen építészeti stílusban épült a kölni dóm?**

A. gótikus

B. klasszicista

C. román

D. barokk

**3. A gyerekek Németországban azt hiszik, hogy húsvétkor a tojásokat a nyúl rejti el. De melyik állat volt korábban szintén „húsvéti állat”?**

A. kígyó

B. róka

C. kacsa

D. fecske

**4. Melyik folyó partján fekszik Graz?**

A. Mura

B. Salzach

C. Inn

D. Dráva

**5. Melyik állam nem határos Ausztriával?**

A. Szlovákia

B. Horvátország

C. Csehország

D. Szlovénia

**6. Az óratorony ………………… jelképe.**

A. Linz

B. Bregenz

C. Graz

D. Eisenstadt

**7. Melyik napon van Ausztria nemzeti ünnepe?**

A. június 15-én

B. augusztus 1-jén

C. október 3-án

D. október 26-án

**8. Hogy hívják az utolsó osztrák császárt?**

A. I. Károly

B. II. Ferenc

C. I. Ferdinánd

D. Ferenc József

**9. Hány operát komponált Wolfgang Amadeus Mozart?**

A. 21

B. 17

C. 13

D. 9

**10. Melyik német szövetségi tartomány ünnepli egyedüliként a nemzetközi nőnapot március 8-án?**

A. Hessen

B. Berlin

C. Észak-Rajna-Vesztfália

D. Schleswig-Holstein

**11. Az ünnepnapok melyik sorrendje helyes?**

A. pünkösd vasárnap – nagypéntek – hamvazószerda – háromkirályok ünnepe

B. háromkirályok ünnepe – hamvazószerda – nagypéntek – pünkösd vasárnap

C. hamvazó szerda – pünkösd vasárnap – háromkirályok ünnepe – nagypéntek

D. háromkirályok ünnepe –– hamvazószerda – pünkösd vasárnap – nagypéntek

**12. Svájc melyik városában rendezik a híres farsangi programot?**

A. Zürich

B. Genf

C. Bázel

D. Luzern

**13. Matterhorn egy ……………………**

A. író

B. folyó

C. politikus

D. hegycsúcs

**14. Ki az a Böögg?**

A. egy mesefigura

B. egy pap

C. a tavasz hírnöke

D. a tél szimbóluma

**II. Válassz ki egy speciális német eredetű ételt, mutasd be, indokold meg, miért azt választottad! Bátran készíthettek prezentációt hozzá, de ez nem követelmény, nyugodtan írhattok egy összefüggő szöveget is.**

**III. Melyik németországi nevezetességet tekinted az ország jelképének? Mit jelképez, és te miért választottad éppen azt? Döntésedet indokold is meg, majd mutasd be röviden, ügyelj arra, hogy figyelemfelkeltő legyen! Nincs rossz választás, ne aggódj!**